40. schôdza NR SR - 3.deň - B. popoludní
Dátum: 2021-09-21
Poslanec: Kerekréti, Ján (OĽANO)
Druh vystúpenia: Vystúpenie v rozprave

130. Ďakujem. Vážený pán predseda, vážené panie poslankyne, vážení páni poslanci, v rozprave neboli podané žiadne pozmeňujúce, doplňujúce návrhy ani procedurálne návrhy. Spoločná správa obsahuje 1 pozmeňovací návrh. Pán predseda, dajte, prosím, hlasovať o jedinom pozmeňujúcom návrhu zo spoločnej správy. Odporúčanie gestorského výboru je schváliť. Kollár, Boris, predseda NR SR 131. Prosím, prezentujme sa a hlasujeme. (Hlasovanie.) Prítomných 133 poslancov, za 133. Uvedený návrh sme schválili. Pán spoločný spravodajca, predložte návrh na pokračovania rokovania o návrhu zákona v treťom čítaní. Kerekréti, Ján, poslanec NR SR 132. Hlasovali sme o všetkých pozmeňujúcich návrhoch, pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať. Kollár, Boris, predseda NR SR 133. Ďakujem. Prosím, prezentujme sa a hlasujme. (Hlasovanie.) Prítomných 132 poslancov, za 129, proti žiadny, zdržali sa 2,nehalsoval 1. Konštatujem, že sme tento návrh schválili. Otváram, nakoľko sme v treťom čítaní, otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru. Kerekréti, Ján, poslanec NR SR 134. Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť. Kollár, Boris, predseda NR SR 135. Prosím, prezentujme sa a hlasujeme. (Hlasovanie.) Prítomných 133 poslancov, za 131, proti žiadny, zdržali sa, nezdržal sa nikto a nehlasovali 2. Konštatujem, že sme schválili návrh novely zákona č. 461/2003 Z. z. o sociálnom poistení. Pristúpime k hlasovanou o bode 38 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 143/1998 Z. z. o civilnom letectve (tlač 574). Dávam slovo spoločnému spravodajcovi z výboru pre hospodárske záležitosti poslancovi Petrovi Vonsovi, aby hlasovanie uvádzal. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov , tlač 574.] Vons, Peter, poslanec NR SR 136. Ďakujem za slovo. Vážený pán predsedajúci a pán predseda, v rozprave vystúpil jeden poslanec, bol podaný jeden pozmeňujúci a doplňujúci návrh. Pán predsedajúci, dajte najskôr, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom a doplňujúcom návrhu, ktorý odznel dnes v rozprave. Dajte, prosím, o tom hlasovať. Kollár, Boris, predseda NR SR 137. Prosím, prezentujme sa a hlasujeme. (Hlasovanie.) Prítomných 131 poslancov, za 87, proti 11, zdržalo sa 32, nehlasoval 1. Uvedený návrh sme schválili. Vons, Peter, poslanec NR SR 138. Teraz pristúpime k hlasovaniu o pozmeňujúcom a doplňujúcom návrhu zo spoločnej správy. Spoločná správa obsahuje jeden bod. Dajte, prosím, hlasovať o tomto bode. Kollár, Boris, predseda NR SR 139. Prosím, prezentujme sa a hlasujeme. (Hlasovanie.) Prítomných 130 poslancov, za 104 (pozn. red.: správne „124“), proti žiadny, zdržali sa 6, nehlasoval žiadny. Uvedený návrh sme schválili. Vons, Peter, poslanec NR SR 140. Teraz pristúpime k hlasovaniu o pozmeňujúcom návrhu z rozpravy, dajte, prosím, hlasovať o pozmeňujúcom návrhu poslanca Miloša Svrčeka. Kollár, Boris, predseda NR SR 141. Prosím, prezentujme sa a hlasujme. (Hlasovanie.) Prítomných 132 poslancov, za 129, proti žiadny, zdržali sa 3, nehlasoval 1. Uvedený návrh sme schválili. Vons, Peter, predseda NR SR 142. Pán predsedajúci, keďže sme hlasovali o pozmeňujúcom návrhu zo spoločnej správy, ktorý odznel v rozprave, odporúčam hlasovať o tom, že predložený návrh zákona prerokujem v treťom čítaní ihneď. Kollár, Boris, predseda NR SR 143. Prosím, prezentujme sa a hlasujeme. (Hlasovanie.) Prítomných 131 poslancov, za 128, proti: žiadny, zdržali sa 3, nehlasovali: žiadny. Pristúpime... Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru. Vons, Peter, predseda NR SR 144. Pán predsedajúci, dajte, prosím, hlasovať o návrhu zákona ako o celku. Kollár, Boris, predseda NR SR 145. Prosím, prezentujme sa a hlasujeme. (Hlasovanie.) Prítomných 131 poslancov, za 127, proti žiadny, zdržali sa 2, nehlasovali 2. Konštatujem, že sme schválili návrh novely leteckého zákona. Než budeme pokračovať, vyhlasujem päťminútovú prestávku. (Päťminútová prestávka.)